open-index/open-wikipedia-markdown huggingface dataset:
รถยาตรา

**รถยาตรา** (อักษรโรมัน: Ratha Yatra) เป็นคำเรียกการใช้ราชรถ ("รถ"; ratha) ในขบวน ปรากฏในเทศกาลประจำปีต่าง ๆ ในพื้นที่ประเทศอินเดีย, เนปาล และศรีลังกา หรืออาจหมายถึงรถยาตราแห่งนครปุรีโดยเฉพาะ ซึ่งเป็นขบวนราชรถที่ประดิษฐานพระชคันนาถ อวตารของพระวิษณุ, พระพลราม, พระสุภัทร และ สุทรรศนจักร บน "รถ" ซึ่งหมายถึงราชรถทรงเทวุฬะ 

รถยาตราเป็นที่พบปฏิบัติเป็นพิเศษในธรรมเนียมของศาสนาฮินดูที่เกี่ยวข้องกับพระวิษณุ (รวมถึงอวตารของพระวิษณุ เช่น พระชคันนาถ, พระราม, พระกฤษณะ), พระศิวะ, ในธรรมเนียมของศาสนาฮินดูในเนปาล, ตีรถังกรในศาสนาไชนะ ไปจนถึงในศาสนาพื้นบ้านของบรรดารัฐภาคตะวันออกของอินเดีย รถยาตราที่สำคัญ เช่น รถยาตราที่ปุรี, ธมราอีรถยาตราที่บังกลาเทศ และ รถยาตราแห่งมเหศ ในชุมชนฮินดูนอกอินเดียยังมีการเฉลิมฉลองรถยาตรากับเทพเจ้าฮินดูองค์อื่น ๆ เพิ่มเติมมาจากที่กล่าวมาข้างต้น เช่น พระมริอัมมันในประเทศสิงคโปร์ และในประเทศไทย นักวิชาการ นุต ยาเคิบเซน (Knut Jacobsen) ระบุว่า *รถยาตรา* มีที่มาและความหมายเชิงศาสนา แต่ในขณะเดียวกันก็มีสถานะเป็นมรดกสำคัญของชุมชน มีความสำคัญในแง่สังคมและวัฒนธรรมต่อทั้งผู้จัดและผู้เข้าร่วมขบวนยาตรา

ชาวตะวันตกในอดีตประทับใจในความยิ่งใหญ่ของรถยาตราในปุรีซึ้งแห่พระชคันนาถ จนกลายมาเป็นที่มาของคำภาษาอังกฤษ *[[juggernaut|จักเกอร์นอต]]* (juggernaut) แทนความหมายของสิ่งที่ทรงพลังและยิ่งใหญ่

## อ้างอิง

หมวดหมู่:เทศกาลในประเทศอินเดีย
หมวดหมู่:เทศกาลเนปาล
หมวดหมู่:พิธีกรรมในศาสนาฮินดู
เพอร์กามอน

thumb| ซากเมืองโบราณเพอร์กามอน

**เพอร์กามอน** ( ; ) หรือ **เปร์กาโมน** หรือเรียกอีกอย่างว่า **เพอร์กามอส** (Pergamos) ในรูปแบบกรีกสมัยใหม่ () เป็นเมืองกรีซโบราณที่ร่ำรวยและทรงอำนาจในเอโอลิส  ตั้งอยู่ห่างออกไป  จากแนวชายฝั่ง ทะเลอีเจียน บนแหลม ชายฝั่งตอนเหนือของแม่น้ำไคคัส (ปัจจุบันคือ แม่น้ำบาคีร์ไช) และทางตะวันตกเฉียงเหนือของเมืองเบอร์กามาในปัจจุบันของประเทศตุรกี

ในช่วงสมัยเฮลเลนิสต์ เมืองนี้เป็นเมืองหลวงของราชอาณาจักรเพอร์กามอน ในช่วงปี ค.ศ. 281–133&nbsp;ก่อนคริสตกาล ภายใต้ราชวงศ์อัตตาลิด ซึ่งเป็นหนึ่งในเมืองศูนย์กลางวัฒนธรรมที่สำคัญของโลกกรีก ซากโบราณสถานหลายแห่งยังคงปรากฏให้เห็น โดยเฉพาะผลงานชิ้นเอกของแท่นบูชาเพอร์กามอน เพอร์กามอนเป็นคริสตจักรที่ตั้งอยู่เหนือสุดในบรรดาคริสตจักรทั้งเจ็ดในแคว้นเอเชียที่กล่าวถึงในหนังสือวิวรณ์ พันธสัญญาใหม่

## อ้างอิง

หมวดหมู่:ราชอาณาจักรในอดีต
หมวดหมู่:เมืองในพันธสัญญาใหม่
หมวดหมู่:โบราณสถานกรีกในประเทศตุรกี
มิสซังหลวงพระบาง

**มิสซังหลวงพระบาง** (ละติน: *Vicariatus Apostolicus Luangensis Prabangensis*) เป็นเขตผู้แทนพระสันตะปาปาในสาธารณรัฐประชาธิปไตยประชาชนลาว มีอาณาเขตครอบคลุม 6 แขวง ได้แก่แขวงหลวงพระบาง แขวงอุดมไซ แขวงพงสาลี แขวงบ่อแก้ว แขวงหลวงน้ำทา และแขวงไชยบุรี 

## ประวัติ
มิสซังหลวงพระบางก่อตั้งขึ้นเมื่อวันที่ 1 มีนาคม ค.ศ. 1963 ซึ่งแยกออกจากมิสซังเวียงจันทน์ ตั้งแต่การปฏิวัติลาวเป็นต้นมาในปี ค.ศ. 1975 พระศาสนจักรคาทอลิกในมิสซังหลวงพระบางถูกปราบปรามอย่างรุนแรง
หมวดหมู่:แขวงหลวงพระบาง
หมวดหมู่:เขตผู้แทนพระสันตะปาปา
การค้นหาสถาปัตยกรรมประสาท

**การค้นหาสถาปัตยกรรมประสาท** (Neural Architecture Search, NAS) เป็นเทคนิคการออกแบบโครงข่ายประสาทเทียมโดยอัตโนมัติ เป็นแบบจำลองที่ใช้กันอย่างแพร่หลายในด้านการเรียนรู้ของเครื่อง ปัจจุบัน ประสิทธิภาพของแบบจำลองที่ออกแบบผ่านการค้นหาสถาปัตยกรรมประสาทนั้นอาจเทียบเท่าหรือเหนือกว่าแบบจำลองที่ออกแบบโดยมนุษย์  วิธีการค้นหาสถาปัตยกรรมประสาทสามารถแบ่งออกได้เป็น 3 ด้าน ได้แก่ ปริภูมิการค้นหา กลยุทธ์การค้นหา และกลยุทธ์การประมาณค่าประสิทธิภาพ :

* **ปริภูมิการค้นหา** (search space) กำหนดประเภทของโครงข่ายประสาทเทียมที่สามารถออกแบบและเพิ่มประสิทธิภาพได้
* **กลยุทธ์การค้นหา** (search strategy) กำหนดวิธีการสำรวจปริภูมิค้นหา
* **กลยุทธ์การประมาณสมรรถนะ** (performance estimation strategy) จะประเมินประสิทธิภาพของโครงข่ายประสาทเทียมที่มีศักยภาพผ่านโครงสร้าง (อาจไม่จำเป็นต้องสร้างและฝึกฝนเครือข่ายแบบนี้)

การค้นหาสถาปัตยกรรมประสาทมีความเกี่ยวข้องอย่างใกล้ชิดกับ การหาไฮเปอร์พารามิเตอร์ที่เหมาะที่สุด นอกจากนี้ยังเป็นสาขาย่อยของ การเรียนรู้ของเครื่องโดยอัตโนมัติ อีกด้วย

## อ้างอิง

หมวดหมู่:ปัญญาประดิษฐ์
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดลพบุรี]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอโคกสำโรง, อำเภอชัยบาดาล และอำเภอบ้านหมี่

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเมืองลพบุรี, อำเภอพัฒนานิคม และอำเภอท่าวุ้ง

## ดูเพิ่ม
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

ลพบุรี
หมวดหมู่:การเลือกตั้งในจังหวัดลพบุรี
เวฬางกัณณิ

**เวฬางกัณณิ** (; *Vēḷāṅkaṇṇi*) เป็นปัญจยัตระดับเมืองพิเศษในอำเภอนาคปัฏฏิณัม รัฐทมิฬนาฑู ประเทศอินเดีย ตั้งอยู่บนชายฝั่งโกโรมันเดลบนอ่าวเบงกอล ห่างไป 350&nbsp;กิโลเมตรทางใต้ของเจนไน และ 12&nbsp;กิโลเมตรทางใต้ของนาคปัฏฏิณัม

เมืองนี้เป็นที่รู้จักในฐานะที่ตั้งของมหาวิหารโรมันคาทอลิกจารีตลาตินที่สำคัญแห่งหนึ่งของอินเดีย ซึ่งคือมหาวิหารแม่พระสุขภาพดีที่สร้างขึ้นอุทิศแด่การประจักษ์ของพระแม่มารีย์ที่เกิดขึ้นในเวฬางกัณณิ นอกจากนี้เวฬางกัณณิยังได้รับการคัดเลือกเป็นหนึ่งในเมืองมรดกภายใต้โครงการการพัฒนาเมือง "หฤทัย" (HRIDAY) ของรัฐบาลอินเดีย

มหาวิหารแม่พระแห่งสุขภาพดีในเมืองเวฬางกัณณิเป็นหนึ่งในจุดหมายปลายทางการแสวงบุญของคริสตชนคาทอลิกที่ใหญ่ที่สุดในอินเดีย สร้างขึ้นอุทิศแด่แม่พระแห่งสุขภาพดี จึงนิยมเรียกว่า "(สถานที่ศักดิ์สิทธิ์)ลูร์ดของโลกตะวันออก" ซึ่งมีที่มาจากศตวรรษที่ 16 โบสถ์นี้ได้รับสถานะมหาวิหารในปี 1962 โดยพระสันตปาปายอห์นที่ยี่สิบสาม มีศาสนิกชนเข้าเยี่ยมชมมหาวิหารนี้ 20 ล้านคนต่อปีจากทั่วโลกและอินเดีย โดย 3 ล้านคนเดินทางมาในช่วงเทศกาลฉลองของโบสถ์ระหว่างวันที่ 29 สิงหาคม ถึง 8 กันยายน ซึ่งสิ้นสุดด้วยเทศกาลการฉลองแม่พระสมภพในวันที่ 8 กันยายน

## ประวัติศาสตร์
### สึนามิปี 2004

เวฬางกัณณิเป็นหนึ่งในเมืองที่ได้รับผลกระทบอย่างหนักจากสึนามิใหญ่ปี 2004 ในวันที่ 26 ธันวาคม โดยสึนามิเข้าสู่ฝั่งเมืองในเวลา 9.30 นาฬิกา เช้าวันอาทิตย์ ในเวลานั้นในมหาวิหารแห่งเวฬางกัณณิมีศาสนิกชนจากรัฐเกรละเข้าร่วมพิธีมิสซาจำนวนมาก แต่โชคดีที่น้ำไม่เข้าไปในโบสถ์ กระนั้นผู้คนบนชายหาดหลายร้อยคนถูกคลื่นพัดสูญหาย บริเวณอื่น ๆ ภายนอกอาคารของมหาวิหาร รวมถึงหมู่บ้านโดยรอบ ร้านค้า บ้านเรือน และผู้คนทั้งคนท้องถิ่นและศาสนิกชนที่เดินทางมาแสวงบุญ ถูกสึนามิพัดหายไปในทะเล มีผู้เสียชีวิตประมาณ 600 รายที่เป็นศาสนิกชนที่จาริกมาแสวงบุญ หลังสิ้นสุดสึนามิสามารถกู้ร่างได้ถึง 400 ร่างจากโดยรอบเมือง ร่างที่เหลือที่ไม่สามารถระบุตัวตนได้ถูกนำไปฝังในสุสานรวม

## ประชากร
ข้อมูลประชากรจากสำมะโนปี 2001 ระบุจำนวนประชากรอยู่ที่ 10,145 คน คิดเป็นชาย 48% อัตราการรู้หนังสือเฉลี่ย 69% สูงกว่าค่าเฉลี่ยชาติที่ 68% โดยในผู้ชายอยู่ที่ 75% และในผู้หญิงอยู่ที่ 64% ประชากร 12% อายุตำ่กว่าหกปี

## ภูมิอากาศ

## อ้างอิง

หมวดหมู่:เมืองในรัฐทมิฬนาฑู
หมวดหมู่:นครศักดิ์สิทธิ์
กฏกะ

**กตัก** (อักษรโรมัน: Cuttack; ) หรือชื่อทางการ **กฏกะ** (; ; Kataka) เป็นเมืองในรัฐโอฑิศาที่มีประชากรมากสุดเป็นอันดับสองของรัฐ ศูนย์กลางการปกครองของอำเภอกฏกะ ชื่อเมืองมีที่มาจากคำภาษาสันสกฤต แปลว่า *ป้อมปราการ* ซึ่งในที่นี้หมายถึงป้อมพารพาฏิซึ่งเป็นศูนย์กลางของเมืองในอดีต ชื่อเล่นของเมืองกฏกะคือ *มิลเลนเนียมซิตี* (Millennium City; นครพันปี) หรือ *ซิลเวอร์ซิตี* (Silver City; นครเงิน) ซึ่งสะท้อนประวัติศาสตร์กว่า 1,000 ปีของช่างเงินในกฏกะ กฏกะเคยเป็นศูนย์กลางการปกครองของรัฐโอฑิศา และในปัจจุบันยังคงสถานะเป็นศูนย์กลางการค้าของรัฐ รวมถึงเป็นเมืองหลวงด้านตุลาการของรัฐ ในฐานะที่ตั้งของศาลสูงรัฐโอฑิศา กฏกะมีชื่อเสียงจากเทศกาลทุรคาบูชา และเป็นศูนย์กลางสำคัญหนึ่งของวัฒนธรรมโอฑิศา รัฐบาลอินเดียจัดระดับนครให้กฏกะเป็นนครระดับ II

บริเวณที่มีประวัติศาสตร์ยาวนานที่สุดและสำคัญที่สุดของเมืองมีศูนย์กลางอยู่ตรงระหว่างแม่น้ำกาฐโยฑิกับแม่น้ำมหานที ทางตะวันออกเฉียงใต้เป็นถนนโอลด์ชคันนาถ กฏกะแบ่งออกเป็น 59 แขวงการปกครอง

กฏกะ และ ภุวเนศวร มักเรียกกันว่าเป็นเมืองคู่แห่งรัฐโอฑิศา (Twin Cities of Odisha) ในปี ค.ศ. 2018 เขตมหานครที่ประกอบด้วยสองเมืองนี้มีประชากรรวมกันมากกว่า 1.8 ล้านคน 

## อ้างอิง

หมวดหมู่:เมืองในรัฐโอฑิศา
แกรนด์โฮเทล (ไทเป)

**แกรนด์โฮเทล** (; ) เป็นโรงแรมและจุดหมายตาในเขตจงชาน กรุงไทเป ประเทศไต้หวัน ก่อตั้งขึ้นในปี 1952 และเคยเป็นที่พักของอาคันตุกะสำคัญหลายคนของรัฐบาลไต้หวัน รวมถึงผู้นำของหลายประเทศ

อาคารหลักของโรงแรมสร้างขึ้นด้วยสถาปัตยกรรมจีนดั้งเดิม ถือเป็นอาคารสถาปัตยกรรมจีนดั้งเดิมที่ใหญ่ที่สุดแห่งหนึ่งในโลก ด้วยความสูง  และเป็นอาคารที่สูงที่สุดในไต้หวันระหว่างปี 1973 ถึง 1981

## ลักษณะ
### ห้องพัก
ห้องพักของโรงแรมในอาคารหลักกินพื้นที่แปดชั้น แต่ละชั้นแทนราชวงศ์ของจีนซึ่งแสดงออกผ่านทางการประดับทั่วไปและภาพเขียนฝาผนัง โรงแรมมีห้องพักรวม 490 ห้อง โดยห้องที่หันหน้าออกทางทิศใต้สามารถเห็นทิวนครไทเปทั้งนคร ห้องเพรสซิเดนเชียลสวีต (presidential suite) นั้น โรงแรมอ้างว่าภายในใช้โต๊ะทำงานของอดีตประธานาธิบดี เจียง ไค-เช็ก ส่วนโต๊ะเครื่องแป้งเป็บของภรรยาของประธานาธิบดีเจียง

### อุโมงค์ใต้ดิน
นับตั้งแต่โรงแรมเปิดทำการ มีข่าวลือว่าใต้โรงแรมมีอุโมงค์ใต้ดินที่เชื่อมต่อกับที่พักทางการชื่อหลิน และออกไปถึงอาคารที่ทำการของประธานาธิบดี เพื่อความสะดวกสบายของประธานาธิบดีเจียง ในปี 1995 มีการตรวจสอบความปลอดภัยและปลอดเพลิงในโรงแรมขึ้นซึ่งค้นพบว่าภายใต้โรงแรมมีอุโมงค์หลบภัยอยู่สองอุโมงค์ ยาว 180 เมตร และเชื่อมต่อเข้ากับสวนสาธารณะใกล้เคียง ทางเดินส่วนหนึ่งมีติดตั้งทางเลื่อนสำหรับผู้พิการแทนที่บันไดวน ทางออกของอุโมงค์ถูกปิดตายด้วยกำแพงคอนกรีตมาหลายทศวรรษ โดยรวมแล้วอุโมงค์มีความจุ 10,000 คน

## แขกคนสำคัญ
* ประธานาธิบดีสหรัฐ
** ดไวต์ อี ไอเซนโฮเวอร์ – ประธานาธิบดีสหรัฐเพียงคนเดียวที่เดินทางเยือนไต้หวันในตำแหน่ง (18-19 มิถุนายน 1960)
** ริเชิร์ด นิกเซิน – ขณะเดินทางเยทอนเอเชียในปี 1965
** รอนัลด์ เรแกน
** บิลล์ คลินตัน
* ประธานาธิบดีเวียดนาม Nguyễn Văn Thiệu และภรรยา
* วอร์เรน คริสตอเฟอร์ – ซึ่งเมื่อเดินทางถึงไต้หวันในปี 1978 เขามาถึงโรงแรมช้ากว่ากำหนดไปหลายชั่วโมงเพราะมีฝูงชนเขวี้ยงไข่และกรีดร้องประท้วงกรณีที่ประธานาธิบดี จิมมี คาร์เตอร์ ตัดสินใจตัดความสัมพันธ์กับไต้หวัน
*เบนีโญ "นีโนย" อากีโน ผู้ลูก – พักที่โรงแรมนี้ในคืนก่อนที่จะถูกลอบสังหารในปี 1983
* เนลสัน แมนเดลา
* มากาเร็ต แท็ตเชอร์
* ชิเกรุ โยชิดะ
* ชะห์แห่งอิหร่าน โมฮาเมด เรซา ปะห์ลาวี
* กษัตริย์ฮุสสัยน์แห่งจอร์แดน
* ลี กวน ยู – เดินทางมาพักที่โรงแรมนี้อย่างน้อย 14 ครั้ง และประทับใจในบริการของโรงแรมมากถึงขั้นที่ครั้งหนึ่งเรียกให้บัตเลอร์ของโรงแรมติดตามเขาไปตลอดการเดินทางในไต้หวัน
* พระมหากษัตริย์ไทย พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, ปี 1963

## อ้างอิง

หมวดหมู่:โรงแรมในประเทศไต้หวัน
หมวดหมู่:สิ่งก่อสร้างในไทเป
ตำบลวังยาง (อำเภอศรีประจันต์)

**วังยาง** เป็นตำบลในอำเภอศรีประจันต์ จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลวังยาง เป็นที่ตั้งของวัดไก่เตี้ย มีเจดีย์ทรงลังกาวี ได้รับอิทธิพลจากศิลปะแบบลังกาผสมอู่ทอง ฐานมีลายสลักรูปไก่ขนาดเล็กโดยรอบ 

## ที่ตั้งและอาณาเขต
ตำบลวังยาง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลศรีประจันต์
* **ทิศตะวันออก** ติดต่อกับตำบลอบทม (อำเภอสามโก้ จังหวัดอ่างทอง) และตำบลสาวร้องไห้ (อำเภอวิเศษชัยชาญ จังหวัดอ่างทอง) 
* **ทิศใต้** ติดต่อกับตำบลดอนมะสังข์ และตำบลโพธิ์พระยา (อำเภอเมืองสุพรรณบุรี)
* **ทิศตะวันตก** ติดต่อกับตำบลมดแดง

## การปกครองส่วนภูมิภาค

### การปกครองส่วนภูมิภาค
ตำบลวังยางแบ่งพื้นที่การปกครองออกเป็น 9 หมู่บ้าน ได้แก่
* **หมู่ที่ 1** บ้านสามนาค
* **หมู่ที่ 2** บ้านคลองตาลเสี้ยน
* **หมู่ที่ 3** บ้านบรรไดทอง
* **หมู่ที่ 4** บ้านดงตาล
* **หมู่ที่ 5** บ้านวังยาง
* **หมู่ที่ 6** บ้านดงตาลขี้พุ
* **หมู่ที่ 7** บ้านลาดปลาเค้า
* **หมู่ที่ 8** บ้านวังยาง
* **หมู่ที่ 9** บ้านทุ่งชนะ

### การปกครองส่วนท้องถิ่น
ตำบลวังยางเดิมมีฐานะเป็นสภาตำบลวังยาง ในปี พ.ศ. 2517 ต่อมาปี พ.ศ. 2538 สภาตำบลวังยางมี 9 หมู่บ้าน พื้นที่ 23.00 ตารางกิโลเมตร ประชากร 7,095 คน และ 1,609 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลวังยางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวังยาง

ปี พ.ศ. 2549 เขตองค์การบริหารส่วนตำบลวังยางมี 7 หมู่บ้าน พื้นที่ 23.00 ตารางกิโลเมตร ประชากร 6,989 คน และ 2,066 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 11.48 ล้านบาท รายจ่ายประจำ 4.01 ล้านบาทและได้รับความเห็นชอบจากราษฎร พ.ศ. 2550 กระทรวงมหาดไทยจึงพิจารณาให้องค์การบริหารส่วนตำบลวังยางอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลวังยาง

## อ้างอิง

วังยาง
วังยาง
แอนดรูว์ แมดลีย์

**แอนดรูว์ แมดลีย์** (เกิดเมื่อวันที่ 5 กันยายน ค.ศ. 1983) เป็นผู้ตัดสิน ฟุตบอลชาวอังกฤษจากฮัดเดอร์สฟิลด์ ยอร์กเชียร์ ซึ่งปัจจุบันทำหน้าที่ในพรีเมียร์ลีก

## อาชีพ
แมดลีย์เริ่มต้นอาชีพการเป็นผู้ตัดสินในลีกท้องถิ่นของเมืองเวคฟิลด์ เขาผ่านระดับต่างๆได้อย่างรวดเร็วก่อนที่จะมาเป็นผู้ตัดสินระดับ 3A ในปี 2008 ทำให้เขาได้ทำหน้าที่เป็นผู้ช่วยผู้ตัดสินในฟุตบอลลีกทั้งสามดิวิชั่นได้ ในปีถัดมา เขาได้รับการเลื่อนตำแหน่งให้เป็นคณะกรรมการ ซึ่งทำให้เขาสามารถทำหน้าที่ตัดสินในดิวิชั่น Conference ได้ ต่อมาในปีถัดมา เขาได้ก้าวหน้าไปอีกขั้นด้วยการเป็นผู้ช่วยผู้ตัดสินกลุ่มพิเศษ ทำหน้าที่ตัดสินในพรีเมียร์ลีก ในปี 2011 เขาได้ก้าวขึ้นสู่บทบาทปัจจุบันในฐานะผู้ตัดสินรายการ National List โดยทำหน้าที่ในลีกฟุตบอลทั้งสามลีก แอนดรูว์เป็นพี่ชายของโรเบิร์ต แมดลีย์อดีตผู้ตัดสิน Select Group

สำหรับช่วงเริ่มต้นฤดูกาล 2016–17 แอนดรูว์ได้รับเลือกให้เป็นผู้ตัดสินของ Select Group 2 ซึ่งทำให้เขาทำหน้าที่ตัดสินในแชมเปี้ยนชิพเป็นหลัก เขารับหน้าที่คุมทีมลงแข่งขันพรีเมียร์ลีกครั้งแรกเมื่อวันที่ 31 มีนาคม 2018 ซึ่งเป็นเกมที่วอตฟอร์ดเสมอกับบอร์นมัท ด้วยสกอร์ 2–2

ในเดือนมิถุนายน 2019 แมดลีย์ได้รับการเลื่อนตำแหน่งให้เป็นผู้ตัดสินใน Select Group 1 ซึ่งจะทำหน้าที่ตัดสินในพรีเมียร์ลีกเป็นหลัก 

## อ้างอิง

หมวดหมู่:ผู้ตัดสินฟุตบอลชาวอังกฤษ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2526
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดลพบุรี]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอโคกสำโรง, อำเภอชัยบาดาล และอำเภอบ้านหมี่

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเมืองลพบุรี, อำเภอพัฒนานิคม และอำเภอท่าวุ้ง

## ดูเพิ่ม
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

ลพบุรี
หมวดหมู่:การเลือกตั้งในจังหวัดลพบุรี
สุสานฉือหู

**สุสานฉือหู** () หรือชื่อทางการ **สุสานอดีตประธานาธิบดีเจียง** () หรือ **สุสานประธานาธิบดีเจียง ไคเชก** เป็นที่ไว้ศพของประธานาธิบดี เจียง ไคเชก ในปัจจุบัน ซึ่งตั้งใจใช้งานเป็นที่ไว้ศพพเพียงชั่วคราวเท่านั้น สุสานนี้ตั้งอยู่ในอำเภอต้าซี นครเถา-ยฺเหวียน ประเทศไต้หวัน เมื่อเจียงเสียชีวิตในปี ค.ศ. 1975 เขาไม่ได้รับการฝังศพตามธรรมเนียมจีน แต่กลับถูกใส่ในโลงศพที่ทำจากหินอ่อนสีดำ เนื่องจากเขาเคยประกาศความจำนงว่าเมื่อเสียชีวิตให้นำร่างไปฝังในบ้านเกิดที่เฝิงหวาในมณฑลเจ้อเจียง เมื่อก๊กมินตั๋ง (KMT) สามารถกอบกู้จีนแผ่นดินใหญ่คืนจากพรรคคอมมิวนิสต์จีนได้

## ที่พักและทะเลสาบ
ฉือหู () มีความหมายว่า "ทะเลสาบความเมตตากรุณา" เป็นชื่อเรียกของทะเลสาบขนาด  ใกล้กับสุสาน ทะเลสาบนี้แบ่งย่อยออกเป็นอีกสองสระ ขนาดสระละ  โดยมีคลองเชื่อมต่อกัน ชื่อเดิมคือ "สระน้ำเขียว" () ก่อนที่เจียงจะเปลี่ยนชื่อเป็น "ฉือหู" ในปี ค.ศ. 1962 เพราะทิวทัศน์นี้ทำให้เขาหวนนึกถึงมารดาของตนซึ่งเปี่ยมเมตตากรุณา และบ้านเกิดของเขาที่เฝิงหวา เขารักทะเลสาบนี้มากจนสั่งให้สร้างบ้านพักทางการสำหรับตนเองขึ้นในลักษณะทางสถาปัตยกรรมแบบเดียวกับบ้านเกิดที่เฝิงหวา และตั้งชื่อบ้านพักนี้ว่าฉือหูเช่นกัน อาคารนี้ต่อมาแปรสภาพเป็นอนุสรณ์ศพหรือสุสานหลังเสียชีวิตในปี ค.ศ. 1975 ในโถงกลางของบ้านซึ่งออกแบบโดยหยาง โจว-เฉิง

## สุสาน
thumb|โลงศพหินอ่อนดำที่ไว้ศพของ
เดิมทีสุสานนี้อยู่ภายใต้กำกับของกระทรวงกลาโหม และมีตำรวจกองทัพเป็นองครักษ์ ก่อนจะส่งมอบแก่รัฐบาลท้องถิ่นของมณฑลเถา-ยฺเหวียนในปี ค.ศ. 2007 และเปลี่ยนมาใช้ทหารจากกองทัพสองนายประจำด้านหน้าทางเข้าแทนที่ตำรวจกองทัพ ตามธรรมเนียมผู้ที่เกินทางมาเยี่ยมชมจะโค้งคำนับก่อน และภายในส่วนที่ไว้ศพห้ามถ่ายภาพ

ฉือหูเปิดให้เข้าชมทุกวันตั้งแต่ 8 ถึง 16 นาฬิกา กระนั้น ระหว่างเดือนธันวาคม ค.ศ. 2007 ถึงพฤษภาคม 2008 ซึ่งเป็นช่วงระยะตกต่ำของรัฐบาลที่นำโดยเฉิง ฉุย-เปี่ยน ในฐานะส่วนหนึ่งของการรณรงค์โดยพรรคก้าวหน้าประชาธิปไตยที่จะล้างหลักฐานของเจียง ไคเชก บุคคลที่หลายคนมองว่าเป็นเผด็จการอำมหิต ไปจากความทรงจำสาธารณะ ในช่วงเดียวกันนี้ รูปปั้นของเจียงตามที่สาธารณะทั่วประเทศได้ถูกรื้อถอนและเคลื่อนย้ายมาตั้งที่สวนสาธารณะเชิงเขาติดกับสุสาน

นักเคลื่อนไหวสนับสนุนเอกราชไต้หวันทำลายทรัพย์สินภายในสุสานเมื่อวันที่ 28 กุมภาพันธ์ ค.ศ. 2018 วันที่ตรงกับการครบรอบ 71 ปีของเหตุการณ์ 228 หลังจากเหตุการณ์ครั้งนั้น ได้มีการติดตั้งบานกระจกด้านหน้าบริเวณที่ไว้ศพ ผู้เข้าชมจะสามารถเห็นได้จากเพียงข้างนอกเท่านั้นนับตั้งแต่นั้นเป็นต้นมา

## ระเบียงภาพ

ไฟล์:Taiwan 2009 CiHu Mausoleom of Chiang Kai Shek in TaoYuan County FRD 7825.jpg
ไฟล์:Taiwan 2009 CiHu Mausoleom of Chiang Kai Shek in TaoYuan County FRD 7815.jpg
ไฟล์:Taiwan 2009 Garden of the Generalissimos at CiHu Mausoleom of Chiang Kai Shek in TaoYuan County FRD 7870.jpg
ไฟล์:Taiwan 2009 Garden of the Generalissimos at CiHu Mausoleom of Chiang Kai Shek in TaoYuan County FRD 7879.jpg


## อ้างอิง

## แหล่งข้อมูลอื่น

* 
* 
* 

หมวดหมู่:เถา-ยฺเหวียน
หมวดหมู่:สุสานในประเทศไต้หวัน
หมวดหมู่:เจียง ไคเชก
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดลพบุรี]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

ลพบุรี
หมวดหมู่:การเลือกตั้งในจังหวัดลพบุรี
วัดไพรสณฑ์ (จังหวัดตรัง)

**วัดไพรสณฑ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาตาล่วง อำเภอเมืองตรัง จังหวัดตรัง พื่้นที่ตั้งวัดเป็นที่ราบลุ่ม มีลำคลอง แม่น้ำตรัง มีสวนยางพารา และบ้านเรือนประชาชนโดยรอบ พื้นที่ตั้งวัด 63 ไร่ 56 ตารางวา ปัจจุบันมีพระครูสถิตมโนธรรม (หลี้)	  เป็นเจ้าอาวาส

วัดไพรสณฑ์ เดิมชื่อ **วัดป่าหมาก** ตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อวันที่ 18 มกราคม พ.ศ. 2532

อาคารเสนาสนะประกอบด้วยศาลาการเปรียญ กว้าง 13 เมตร ยาว 26 เมตร อาคาร 2 ชั้น 1 หลัง มีหอสวดมนต์กว้าง 12 เมตร ยาว 20 เมตร มีกุฏิ 4 หลัง เรือนไม้ชั้นเดียว วัดมีเกจิชื่อดัง คือ พ่อแก่ช่วย ปัจจุบันนี้ชาวบ้านได้จัดสร้างศาลาอนุสรณ์สถานพ่อแก่ช่วย

## อ้างอิง

ไพรสณฑ์
หมู่บ้านรุ้ง

**หมู่บ้านรุ้ง** (; Rainbow Village) เป็นอดีตหมู่บ้านเครือญาติทหารที่แปรสภาพมาเป็นศิลปะริมทางในอำเภอหนานตุน นครไถจง ประเทศไต้หวัน

## ประวัติศาสตร์
ผลงานศิลปะในหมู่บ้านเป็นผลงานโดยอดีตนายทหาร หวาง หย่ง-ฟู่ () ซึ่งเกิดที่เมืองไท่ชาน มณฑลกว่างตง ในปี 1924, เป็นบุตรคนโตสุดจาก 6 คนของครอบครัว (ชายสี่ หญิงสอง) เขามีความสามารถทางซิลปะมาตั้งแต่เด็ก หวางเข้าร่วมกับกองทัพปฏิวัติแห่งชาติ (NRA) ในหี 1946 เพื่อสู้กับกองทัพปลดแอกแห่งชาติในจีนแผ่นดินใหญ่ระหว่างสงครามกลางเมืองจีน ในปี 1949 ทหารของ NRA จำนวนมากที่ปราชัยในสมรภูมิได้ติดตามผู้นำเจียง ไคเชก หนีมายังไต้หวัน ซึ่งต่อมามีการสร้างหมู่บ้านสำหรับทหารและครอบครัวอยู่อาศัยมากมายทั่วประเทศ  หมู่บ้านเช่นนี้เรียกว่าหมู่บ้านเครือญาติทหาร

บ้านหลายหลังในหมู่บ้านนี้ถูกทิ้งร้างในสภาพทรุดโทรม และนักพัฒนาอสังหาริมทรัพย์เริ่มทำการซื้อที่ดินเพื่อพัฒนาโครงการต่าง ๆ โดยผู้อยู่อาศัยได้รับเงินชดเชยและย้ายออก กระนั้น หวางยังคงอยู่แม้ว่าเพื่อนบ้านจะย้ายออกไปหมดแล้ว และเหลือบ้านเพียง 11 หลังเท่านั้น ในฐานะคนเดียวที่ยังเหลืออยู่ในหมู่บ้าน เขาเบื่อและเริ่มใช้เวลาไปกับการวาดระบายสีรูปนกในบ้าน ก่อนจะกินพื้นที่ขยายออกมาจนถึงหมู่บ้าน และในขณะเดียวกัน การวาดรูประบายสีตามบ้านเรือนและท้องถนนในหมู่บ้านเขา ยังทำไปเพื่อป้องกันไม่ให้ที่ดินที่เหลือเหล่านี้ถูกรื้อถอนหรือทำลาย ต่อมานักศึกษาจากมหาวิทยาลัยในพื้นที่มาค้นพบงานของหวางและเริ่มรณรงค์ให้มีการอนุรักษ์หมู่บ้านไว้ ต่อมารัฐบาลตอบรับและประกาศให้พื้นที่เป็นเขตวัฒนธรรมที่มีการดูแล และกลายมาเป็นสถานที่ท่องเที่ยวที่มีผู้เดินทางมาเยี่ยมชมประมาณหนึ่งล้านคนทุกปี

หวางเสียชีวิตในวันที่ 23 มกราคม 2024 สิริอายุ 100 เขาได้รับการเรียกขานว่าเป็น "คุณปู่สีรุ้ง"

## อ้างอิง
วัดพรหมเทพาวาส

**วัดพรหมเทพาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวป่า อำเภอพรหมบุรี จังหวัดสิงห์บุรี

## ประวัติ
วัดพรหมเทพาวาส ตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อ พ.ศ. 2449 แต่สันนิษฐานว่าสร้างขึ้นสมัยต้นกรุงรัตนโกสินทร์ จากประวัติพระพิมลธรรม (อ้น) ท่านได้บรรพชาเป็นสามเณรที่วัดพรหมเทพาวาสเมื่ออายุได้ 14 ปี พ.ศ. 2378 ในสมัยรัชกาลที่ 3 แสดงให้เห็นว่าวัดมีความเจริญรุ่งเรืองมาตั้งแต่สมัยรัตนโกสินทร์ตอนต้น และได้รับการอุปถัมภ์เรื่อยมาจนถึงสมัยรัชกาลที่ 4,5,6 และ 7 

แต่เดิมวัดเรียกว่า **วัดชลวน** [ชน-วน] เนื่องจากตรงวัดน้ำเชี่ยวมากและวนด้วย ต่อมาออกเสียงเป็น **วัดชลอน** [ชะ-ลอน] วัดพรหมเทพาวาสเป็นสถานที่สำหรับข้าราชการเมืองพรหมบุรีจัดพิธีถือน้ำพิพัฒน์สัตยาในอุโบสถ

ในสมัยพระบาทสมเด็จพระจุลจอมเกล้าเจ้าอยู่หัว ครั้งเสด็จพระราชดำเนินเมืองลพบุรีและอื่น ๆ ในพ.ศ. 2421 ระหว่างเสด็จกลับพระนครทางชลมารคตามลำน้ำเจ้าพระยา ผ่านหน้าวัดพรหมเทพาวาส เมื่อวันจันทร์ขึ้น 10 ค่ำ เดือน 12 ปีขาล ร.ศ.97 (4 พฤศจิกายน พ.ศ. 2421) ทรงบันทึกว่าเห็นวัดชลอนซึ่งพระธรรมไตรโลกสร้าง ช่อฟ้าใบระกาปิดทองใหม่ หอระฆังข้างหน้าทำเป็นยอดเกี้ยวดูงามดีอยู่ พระองค์ยังได้เสด็จประพาสต้นเยี่ยมเยียนราษฎรที่วัดพรหมเทพาวาสอีกครั้งเมื่อวันที่ 7 สิงหาคม พ.ศ. 2499 และยังทรงถ่ายภาพศาสนสถานและประชาชนที่มารับเสด็จ

## เสนาสนะ
เสนาสนะประกอบด้วยอุโบสถกว้าง 22 เมตร ยาว 45 เมตร สร้าง พ.ศ. 2466 โครงสร้างก่ออิฐถือปูน ปูด้วยหินอ่อน มีกำแพงล้อมรอบ ศาลาการเปรียญกว้าง 15 เมตร ยาว 25 เมตร สร้างเมื่อ พ.ศ. 2466 เป็นอาคารไม้ หอสวดมนต์ กว้าง 7 เมตร ยาว 15 เมตร สร้างเมื่อ พ.ศ. 2475 เป็นอาคารไม้ กุฏิสงฆ์ จำนวน 6 หลัง เป็นอาคารไม้ นอกจากนี้มีวิหาร ศาลาพักร้อน และฌาปนสถาน สำหรับปูชนียวัตถุ มีพระประธานในอุโบสถ ปางสมาธิ มีพระพุทธรูปไสยาสน์ ประดิษฐานในวิหาร

## อ้างอิง

พรหมเทพาวาส
หมวดหมู่:โบราณสถานในจังหวัดสิงห์บุรี
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดลพบุรี]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

ลพบุรี
หมวดหมู่:การเลือกตั้งในจังหวัดลพบุรี
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดลพบุรี]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

ลพบุรี
หมวดหมู่:การเลือกตั้งในจังหวัดลพบุรี
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอพยุหะคีรี, อำเภอลาดยาว, อำเภอโกรกพระ และกิ่งอำเภอแม่วงก์

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอบรรพตพิสัย, อำเภอเก้าเลี้ยว, อำเภอชุมแสง และอำเภอท่าตะโก

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอหนองบัว, อำเภอไพศาลี, อำเภอตากฟ้า และอำเภอตาคลี

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
ปัสตูแรลา

**ปัสตูแรลา** (อุตซิตาเก่า: ; ) เป็นบทร้อยกรองภาษาอุตซิตาเก่าที่ได้รับความนิยมในหมู่ตรูบาดูสมัยกลาง และเป็นต้นกำเนิดของบทร้อยกรองปัสตูแรลซึ่งประพันธ์เป็นภาษาฝรั่งเศสเก่า หัวข้อประจำของบทร้อยกรองประเภทนี้คือการพบกันระหว่างอัศวินกับสาวเลี้ยงแกะ เนื้อเรื่องต่อจากนั้นสามารถดำเนินไปสู่บทสรุปได้หลายแบบ โดยทั่วไปมักมีอารมณ์ขันแฝงอยู่ กล่าวกันว่าผู้ริเริ่มปัสตูแรลาคือตรูบาดูนามว่าเซร์กอมุน แต่ผลงานปัสตูแรลาของเขาได้สูญหายไปหมด มาร์กาบรือ ตรูบาดูร่วมสมัยซึ่งกล่าวกันว่าเป็นศิษย์ของเซร์กอมุน ได้สืบทอดรูปแบบบทร้อยกรองประเภทนี้จนเป็นที่นิยมอย่างแพร่หลาย

## รายการ
ปัสตูแรลาที่หลงเหลือมาถึงปัจจุบันมีเพียงไม่กี่ชิ้นเท่านั้น ฌ็อง โอดีโย นับว่าปัสตูแรลาภาษาอุตซิตาเก่าที่เป็น "ของแท้" นั้นเหลืออยู่ 24 ชิ้น โดยกล่าวถึงบทร้อยกรองอีก 10 ชิ้นที่มีลักษณะคล้ายคลึงกันแต่จัดอยู่ในบทกวีประเภทอื่น และบทร้อยกรองอีก 1 ชิ้นที่แปลมาจากภาษาฝรั่งเศส ในขณะที่โยเซ็ฟ เซ็มพ์ ประเมินว่าเหลือ "ของแท้" อยู่เพียง 17 ชิ้นเท่านั้น

## อ้างอิง

หมวดหมู่:วรรณกรรมอุตซิตา
หมวดหมู่:วรรณกรรมสมัยกลาง
ราชวงศ์กากตียะ

**ราชวงศ์กากตียะ** (IAST: Kākatīya, อักษรเทวนาครี: काकतीय; เตลูกู: కాకతీయులు; กันนาดา: ಕಾಕತೀಯ) เป็นราชวงศ์เตลูกูที่ปกครองส่วนใหญ่ของที่ราบเดกกันตะวันออกในบริเวณที่ปัจจุบันอยู่ในประเทศอินเดียระหว่างศตวรรษที่ 12-14 มีอาณาเขตครอบคลุมที่ปัจจุบันคือส่วนใหญ่ของรัฐเตลังคานาและรัฐอานธรประเทศ ตลอกจนบางส่วนของรัฐกรณาฏกะ, รัฐทมิฬนาฑูตอนเหนือ และรัฐโอฑิศา มีราชธานีคือโอรุคัลลุ (Orugallu) หรือชื่อในปัจจุบันคือวรังคัล

ผู้นำกากตียะรุ่นแรก ๆ มีบทบาทเป็นรัฐฟิวดอลภายใต้ราษฏรกูฏและจาลุกยะตะวันตกนานกว่าสองศตวรรษ ก่อนจะได้รับเอกราชในรัชสมัยของปรตาปรุทร ที่หนึ่ง ในปี 1163 คณปตีเทวะ (ครองราชย์ 1199–1262) ได้ขยายอาณาเขตของกากตียะครั้งใหญ่ในระหว่างทศวรรษ 1230 ซึ่งรวมดินแดนปากแม่น้ำโกทาวรีและกฤษณะมาอยู่ในปกครองของกากตียะ กษัตริย์คนถัดมา รุทรามเทวี (ครองราชย์ 1262–1289) เป็นราชินีไม่กี่คนในประวัติศาสตร์ เมื่อครั้นมาร์โกโปโลเดินทางเยือนอินเดียในประมาณปี 1289–1293 เขาได้บันทึกถึงการปกครองและธรรมชาติของรุทรามเทวีในเชิงชื่นชมและเชิดชู ในรัชสมัยของเธอยังสามารถรบชนะยาฑวะจากเทวคีรีที่เข้ามารุกรานได้สำเร็จ

ในปี 1303 อะลาอูดดีน ขาลจี จักรพรรดิแห่งรัฐสุลต่านเดลีรุกรานเขตแดนของกากตียะเป็นครั้งแรก แต่ปราชัยให้แก่กากตียะ กระนั้นในปี 1310 การล้อมนครวรังคัลในรัชสมัยปรตาปรุทรที่สองทำให้กากตียะต้องกลายเป็นรัฐส่งบรรณาการแก่เดลี ในปี 1323 อูลุฆ ข่าน เข้ารุกรานกากตียะและชนะ การล่มสลายของกากตียะนำไปสู่ความโกลาหลและการช่วงชิงบัลลังก์จากคนนอกอยู่สักพัก กระทั่งราชวงศ์มุสุนุรีนายกผนวกบรรดาเผ่าและแคว้นเตลูกูเข้าไว้ด้วยกันและยึดคืนนครวรังคัลจากรัฐสุลต่านเดลีได้สำเร็จ

กากตียะได้รวบรวมบรรดาวัฒนธรรมจากที่สูงและที่ราบของดินแดนเตลูกูเข้าไว้ด้วยกัน ซึ่งนำมาสู่ความรู้สึกเกี่ยวเนื่องสัมพันธ์กันระหว่างบรรดาชนผู้พูดภาษาเตลูกู ในสมัยกากตียะยังมีการสร้างระบบชลประทานในแถบบที่ราบสูงที่ยังคงมีใช้บางส่วนในปัจจุบัน กากตียะมีความง่ายในการเลื่อนลำดับขั้นทางสังคมอย่างมาก ไพร่คนหนึ่งสามารถสมัครเป็นทหารและไต่เต้าด้วยความสามารถขึ้นเป็นผู้มีชั้นทางสังคม ในเชิงวัฒนธรรม กากตียะมีการพัฒนาสถาปัตยกรรมรูปแบบของตนเองขึ้นจากวัฒนธรรมต่าง ๆ ดังที่ปรากฏในเทวาลัยพันเสาที่หนัมโกณฑะ, รามัปปเทวาลัย, ป้อมวรังคัล, ป้อมโคลกณฑะและ โกฏคุลลุ

## อ้างอิง

### บรรณานุกรม

*
*
*
*
*
*
*
*
*
*
*
*
*
*
*
* 
* 
*
*
*
*
*
*
*

กกตย
หมวดหมู่:ราชวงศ์อินเดีย
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอินเดีย
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 14
เบตเซเลม

**เบตเซเลม** (, B'Tselem, ; ) เป็นองค์การไม่แสวงผลกำไรที่มีสำนักงานใหญ่อยู่ในเยรูซาเลม ซึ่งระบุวัตถุประสงค์คือการบันทึกและเผยแพร่การละเมิดสิทธิมนุษยชนชาวปาเลสไตน์โดยอิสราเอลในดินแดนปาเลสไตน์ที่อิสราเอลยึดครอง, ต่อกรกับการปฏิเสธการละเมิดสิทธิมนุษยชนเหล่านั้น และช่วยสร้างวัฒนธรรมสิทธิมนุษยชนขึ้นในอิสราเอล ปัจจุบันนำโดยยูลี นอวาก (Yuli Novak) ที่สืบทอดตำแหน่งในปี 2023 ต่อจากฮาไก เอล-อัด ที่อยู่ในตำแหน่งตั้งแต่ปี 2014 เบตเซเลมยังมีปฏิบัติการณ์ในวอชิงตันดีซี ในชื่อเบตเซเลมยูเอสเอ (B'Tselem USA) องค์การเป็นที่พูดถึงอย่างหลากหลายในอิสราเอล ตั้งแต่ชื่นชมอย่างมากไปจนถึงวิจารณ์รุนแรง

เบตเซเลมก่อตั้งขึ้นในเดือนกุมภาพันธ์ 1989 โดยกลุ่มชาวอิสราเอลขนาดใหญ่ที่ประกอบด้วยนักกฎหมาย แพทย์ และนักวิชาการที่มีแรงสนับสนุนจากสมาชิกสิบคนในรัฐสภาอิสราเอล เป้าหมายขององค์การในการบันทึกการละเมิดสิทธิมนุษยชนในกาซาและเวสต์แบงก์ ดำเนินควบคู่ไปกับการยึดมั่นในความปลอดภัยและคุณสมบัติความเป็นมนุษย์ของรัฐอิสราเอล บรรดาลูกจ้างของเบตเซเลมระบุตัวตนว่าเป็นฝ่ายซ้ายในการเมืองอิสราเอลมาโดยตลอด

แหล่งทุนของเบตเซเลมมาจากรายบุคคลในภาคเอกชน ทั้งในและนอกอิสราเอล และจากมูลนิธิด้านสิทธิมนุษยชนในยุโรปและอเมริกาเหนือ

## อ้างอิง

หมวดหมู่:องค์การในประเทศอิสราเอล
การประชุมระบบประมวลผลข้อมูลประสาท

**การประชุมระบบประมวลผลข้อมูลประสาท** (Conference on Neural Information Processing Systems, ย่อว่า **NeurIPS** หรือเดิมย่อเป็น **NIPS**) เป็นการประชุมทางวิชาการด้านการเรียนรู้ของเครื่อง และ ประสาทวิทยาศาสตร์คอมพิวเตอร์ ซึ่งจัดขึ้นในเดือนธันวาคมของทุกปี

## ประวัติศาสตร์
เสนอขึ้นโดย นักวิชาการจาก สถาบันเทคโนโลยีแคลิฟอร์เนีย และ ห้องทดลองเบลล์ ในปี 1986 จัดขึ้นครั้งแรกเมื่อปี 1987 ก่อนปี 2000 จัดขึ้นที่ เดนเวอร์ สหรัฐอเมริกา นับตั้งแต่นั้นเป็นต้นมา ได้มีการจัดขึ้นหลายแห่งในสหรัฐอเมริกา สเปน และแคนาดา ในปี 2015 การประชุมเป็นระบบทางเดียว และหลังจากปี 2015 ได้มีการเปลี่ยนเป็นระบบสองทาง

### การเปลี่ยนชื่อ
ชื่อการประชุมนี้เดิมทีเคยย่อว่า NIPS แต่เนื่องจาก nips ยังหมายถึง หัวนม จึงมีการเรียกร้องให้เปลี่ยนชื่อการประชุม ในเดือนมีนาคม 2018 อาจารย์และนักศึกษามากกว่า 120 คนที่มหาวิทยาลัยจอนส์ ฮอปคินส์ได้ส่งจดหมายเปิดผนึกถึงคณะกรรมการบริหารของ NIPS โดยขอให้เปลี่ยนชื่อเพื่อหลีกเลี่ยงการใช้ตัวย่อ ทำให้เกิดสภาพแวดล้อมที่ไม่เป็นมิตรซึ่งมีแนวโน้มที่จะล่วงละเมิดทางเพศ เมื่อปลายเดือนตุลาคมของปีเดียวกัน คณะกรรมการระบุว่าจะไม่เปลี่ยนชื่อ ทำให้เกิดการประท้วงรอบใหม่ โดยได้รับการสนับสนุนจากประชาชนเกือบ 2,000 คน เมื่อวันที่ 17 พฤศจิกายน 2018 คณะกรรมการได้เปลี่ยนอักษรย่อการประชุมเป็น NeurIPS อย่างเป็นทางการภายใต้แรงกดดัน

## อ้างอิง

หมวดหมู่:การประชุมปัญญาประดิษฐ์
ชุมนุมแห่งชาติ (ฝรั่งเศส)

พรรค**ชุมนุมแห่งชาติ** (, **RN**) หรือชื่อเดิมพรรคว่า **แนวร่วมแห่งชาติ** (, **FN**) จนกระทั้งปี ค.ศ. 2018 เป็นพรรคการเมืองฝรั่งเศสที่มีจุดยืนทางฝ่ายขวาจัดและที่มีอุดมการณ์ทางชาตินิยมและประชานิยม ก่อตั้งเมื่อวันที่ 5 ตุลาคม ค.ศ. 1972 โดยฌ็อง-มารี เลอ แปนและอดีตทหารจากวัฟเฟิน-เอ็สเอ็ส ปีแยร์ บูสเกต์

## ประวัติสัญลักษณ์พรรค

### แนวร่วมแห่งชาติ

ไฟล์:Rassemblement National.svg|สัญลักษณ์ระหว่างปี ค.ศ. 2012–2018


### ชุมนุมแห่งชาติ

ไฟล์:Logo Rassemblement National.svg|สัญลักษณ์ใช้ระหว่างปีค.ศ. 2018–ปัจจุบัน


## เชิงอรรถ


## อ้างอิง


หมวดหมู่:พรรคการเมือง
หมวดหมู่:พรรคการเมืองฝรั่งเศส
หมวดหมู่:ก่อตั้งในปี พ.ศ. 2515
ฟุตซอลทีมชาติเวียดนาม

**ฟุตซอลทีมชาติเวียดนาม** () เป็นทีมฟุตซอลตัวแทนจากประเทศเวียดนามร่วมแข่งขันในระดับนานาชาติ ภายใต้การดูแลของสหพันธ์ฟุตบอลเวียดนาม ทีมชาติเวียดนามได้ร่วมเล่นฟุตซอลโลก 2 ครั้งในปี 2016 และ 2021 โดยสามารถเข้าไปถึงรอบน็อกเอาต์ได้ทั้งสองครั้ง

## คณะผู้ฝึกสอน

### คณะผู้ฝึกสอนปัจจุบัน

### ทำเนียบหัวหน้าผู้ฝึกสอน

## ผู้เล่น

### ผู้เล่นชุดปัจจุบัน
รายชื่อผู้เล่น 14 คน สำหรับการแข่งขันอาเซียนฟุตซอลแชมเปียนชิพ 2024

## อ้างอิง

หมวดหมู่:ฟุตซอลทีมชาติในทวีปเอเชีย
หมวดหมู่:หน้าที่มีคำอธิบายย่อแต่ไม่มีคำอธิบายในวิกิสนเทศ
หมวดหมู่:บทความที่มีคำอธิบายย่อ
โรงละครตึกแดง

**โรงละครตึกแดง** หรือ **โรงละครหงโหลว** (; Red House Theater) หรือ **ซีเหมินหงโหลว** เป็นโรงละครเก่าแก่ในย่านซีเหมินติง เขตว่านหวา นตรไทเป ประเทศไต้หวัน ตั้งอยู่ที่เลขที่ 10 ถนนเฉิงตู

## ประวัติศาสตร์
อาคารสร้างขึ้นในปี 1908 ในสมัยปกครองของญี่ปุ่น ผลงานออกแบบโดยสถาปนิกชาวญี่ปุ่น คนโดะ จูโระ โดยเดิมทีใช้งานเป็นอาคารตลาด ชั้นล่างเป็นห้างสรรพสินค้า

นับตั้งแต่ปี 1945 อาคารได้แปรสภาพมาใช้งานเป็นโรงละคร เป็นโรงละครหลักประจำคณะแสดงงิ้วปักกิ่ง และมีใช้งานแสดงอื่น ๆ ซึ่งสะท้อนการเปลี่ยนแปลงทางสังคมของไต้หวัน

รัฐบาลขึ้นทะเบียนอาคารเป็นแหล่งโบราณสถานระดับ III ในปี 1997 อาคารได้รับการบูรณะใหญ่หลังเหตุเพลิงไหม้ในทศวรรษ 2000 นับตั้งแต่ปี 2007 โรงละครตึกแดง อยู่ภายใต้การบริหารงานโดยมูลนิธิวัฒนธรรมไทเป ซึ่งใช้งานโรงละครในการจัดแสดงกิจกรรมเชิงศิลปะและวัฒนธรรม รวมถึงใช้ฟื้นฟูชุมชนย่านซีเหมินติง

ในผี 2016 มีผู้ก่อเหตุวางเพลิงอาคาร

## อ้างอิง

หมวดหมู่:โรงละครในประเทศไต้หวัน
หมวดหมู่:สิ่งก่อสร้างในไทเป
ซีเหมินติง

**ซีเหมินติง** () เป็นย่านการค้าในเขตว่านหวา นครไทเป ประเทศไต้หวัน เขตคนสัญจรซีเหมินติง (Ximending Pedestrian Area) เป็นพื้นที่แรกในไทเปที่ก่อสร้างขึ้นเป็นเขตเดินสัญจรโดยเฉพาะ และเป็นหนึ่งในเขตเดินสัญจรที่ใหญ่ที่สุดของเมือง

ชื่อซีเหมินติงตั้งตามเขตการปกครอง แขวงเซมง () ซึ่งมีอยู่ในสมัยปกครองโดยญี่ปุ่น เรีกยรวมพื้นที่นอกประตูเมืองตะวันตกของไทเป แขวงเซมวในปัจจุบันจะกินพื้นที่ถนนเฉิงตู (), ถนนซีหนิงใต้ (), ถนนคุนหมิง (), และถนนคังติง ().

ซีเหมินติงเป็นที่รู้จักในฐานะถนนโรงละครของไทปนับตั้งแต่ทศวรรษ 1930 และเจริญรุ่งเรืองขึ้นอีกหลังญี่ปุ่นปราชัยในสงครามโลกครั้งที่สอง พื้นที่เขต 1 ของย่านเคยมีโงละครตั้งอยู่มากกว่าสิบหลังบนถนนเส้นเดียวกัน กระนั้น หลังทศวรรษ 1990 นครไทเปได้พัฒนาพื้นที่ออกไปทางเขตตะวันออก ออกไปจากย่านซีเหมินติง ทำให้ธุรกิจในย่านเริ่มซบเซาลง ในปี 1999 รัฐบาลนครไทเปจัดตั้งย่านซีเหมินติงเป็นย่านคนเดินสัญจร ห้ามยานพาหนะเข้าในวันสุดสัปดาห์และวันหยุดรัฐ ซึ่งประสบผลสำเร็จในการดึงดูดลูกค้าและธุรกิจกลับมาในย่าน โดยเฉพาะคนรุ่นใหม่ ปัจจุบันซีเหมินติงมีโรงละครมากกว่า 20 หลัง และร้านค้ารวมมากกว่าหกพันร้าน รวมถึงเป็นพื้นที่นิยมในการแสดงดนตรีและแสดงริมทาง โรงละครเก่าแก่สำคัญของย่านคือโรงละครตึกแดงซึ่งสร้างขึ้นตั้งแต่สมัยไต้หวันในปกครองของญี่ปุ่น

ซีเหมินติงเป็นย่านที่มีอัตราอาชญากรรมสูงกว่าที่เหลือของเมือง โดยมีรายงานการปะทะตะลุมบอนและการค้ากามอยู่มากมาย ในพื้นที่จึงมีการประจำการของตำรวจอยู่มากเป็นพิเศษ

## อ้างอิง

หมวดหมู่:ไทเป
หมู่บ้านวัฒนธรรมชนเผ่าพื้นเมืองฟอร์โมซา

**หมูบ้านวัฒนธรรมชนเผ่าพื้นเมืองฟอร์โมซา** (; Formosan Aboriginal Culture Village) เป็นสวนสนุกในเมืองยวี๋ฉือ เทศมณฑลหนานโถว ประเทศไต้หวัน เปิดให้บริการครั้งแรกในปี 1986 มีความโดดเด่นที่ธีมวัมนธรรมชนเผ่าพื้นเมืองฟอร์โมซา และเป็นที่ตั้งของเครื่องเล่นดร็อปทาวเวอร์ที่สูงที่สุดในไต้หวัน และสวนยุโรปที่ใหญ่ที่สุดในไต้หวัน สวนสนุกนี้มีพื้นที่รวมทั้งหมก  แบ่งออกเป็นสามส่วนหลัก คือ สวนหมู่บ้านชนเผ่าพื้นเมือง (Aboriginal Village Park), เกาะสวนสนุก (Amusement Isle) และสวนยุโรป (European Garden) ภายในมีจัดแสดงหมู่บ้านและวิถีชีวิตของชนเผ่าพื้นเมืองเก้าดผ่าหลักของไต้หวัน

ส่วนพื้นที่สวนหมู่บ้านชนเผ่าพื้นเมือง (Aboriginal Village Park) ซึ่งถือเป็นพิพิธภัณฑ์ในที่แจ้งที่ใหญ่ที่สุดของไต้หวัน ประกอบด้วยเก้าหมู่บ้านตั้งอยู่บนเนินเขาเหนือเกาะสวนสนุกแต่ละหมู่บ้านแทนชนเผ่าพื้นเมืองต่าง ๆ เก้าเผ่า โดยอาคารต่าง ๆ นั้นสร้างขึ้นจำลองจากข้อมูลที่นักมานุษยวิทยาร่างขึ้นจากการสำรวจพื้นที่ในทศวรรษ 1930-40

## อ้างอิง

หมวดหมู่:สวนสนุกในประเทศไต้หวัน
หมวดหมู่:เทศมณฑลหนานโถว
สโมสรฟุตบอลบีคาเม็กซ์ บิ่ญเซือง

**สโมสรฟุตบอลบีคาเม็กซ์ บิ่ญเซือง** () หรือที่รู้จักในชื่อ **บีคาเม็กซ์ บิ่ญเซือง** เป็นสโมสรฟุตบอล อาชีพที่ตั้งอยู่ในถูเสิ่วหมต จังหวัดบิ่ญเซือง ประเทศเวียดนาม ปัจจุบันทีมเล่นอยู่ในลีกสูงสุดของเวียดนามคือ วี.ลีก ดิวิชัน 1 สนามเหย้าของพวกเขาคือ สนามกีฬาก่อเดิ่ว สโมสรคว้าแชมป์วี.ลีก ดิวิชัน 1 4 สมัยในปี 2550, 2551, 2557 และ 2558

## เกียรติประวัติ

### การแข่งขันระดับชาติ

#### ลีก
#### '''[[วี.ลีก ดิวิชัน 1]]'''
:  **ชนะเลิศ (4)**: 2007, 2008, 2014, 2015
:  **รองชนะเลิศ (2)**: 2006, 2009

#### '''[[วี.ลีก ดิวิชัน 2]]'''

:  **รองชนะเลิศ (1)**: 2003

#### '''คัพ'''

* **[[เวียดนามคัพ]]**

:  **ผู้ชนะเลิศ (3)**: 1994 (เช่น ซ่งเบ้), 2015, 2018
:  **รองชนะเลิศ (3)**: 2008, 2014, 2017

* **[[เวียดนามซูเปอร์คัพ]]**

:  **ชนะเลิศ (4)**: 2007, 2008, 2014, 2015
:  **รองชนะเลิศ (1)**: 2018

### การแข่งขันอื่นๆ

* **บีทีวี คัพ**

:  **ชนะเลิศ (8)**: 2002, 2003, 2005, 2012, 2013, 2017, 2019, 2021

: ** รองชนะเลิศ (3)**: 2006, 2008, 2011

* **[[แม่โขงคลับแชมเปียนชิพ]]**

:  **ผู้ชนะเลิศ (1)**: 2014

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* โปรไฟล์ V.League 
* โปรไฟล์ Soccerway

หมวดหมู่:สโมสรฟุตบอลในประเทศเวียดนาม
หมวดหมู่:สโมสรฟุตบอลที่ก่อตั้งในปี พ.ศ. 2519
หมวดหมู่:จังหวัดบิ่ญเซือง
สโมสรฟุตบอลแท้ปซัญ นามดิ่ญ

**สโมสรฟุตบอลแท้ปซัญ นามดิ่ญ** () หรือที่รู้จักกันในชื่อ **นามดิ่ญ เอฟซี** เป็นสโมสรฟุตบอลอาชีพของประเทศเวียดนามที่ตั้งอยู่ในนามดิ่ญ ซึ่งแข่งขันใน วี.ลีก ดิวิชัน 1

ถือว่าเป็นหนึ่งในสโมสรฟุตบอลที่มีประวัติศาสตร์ยาวนานในเวียดนาม ในอดีตทีมเคยคว้าแชมป์ฟุตบอลเวียดนามเมื่อปี 2528 (ฤดูกาล 1985) ด้วยสถิติไม่แพ้ใครตลอดทั้งฤดูกาลด้วยชื่อ ห่านามนิญอินดัสตรี

## เกียรติยศ

### การแข่งขันระดับชาติ

;ลีก
***[[วี.ลีก ดิวิชัน 1]]**
**ชนะเลิศ: 1985, 2023–24, 2024–25
**รองชนะเลิศ: 2000–01, 2004
***[[วี.ลีก ดิวิชัน 2]]**
**ชนะเลิศ: 2017
***[[วี.ลีก ดิวิชัน 3]]**
**ผู้ชนะเลิศ: 2014

;คัพ
***[[เวียดนามคัพ]]**
**ชนะเลิศ: 2007
**อันดับที่สาม: 2023-24
***[[เวียดนามซูเปอร์คัพ]]**
**ชนะเลิศ: 2024-25

### การแข่งขันอื่นๆ

#### การแข่งขันฟุตบอลชิงแชมป์ประเทศจีน-อาเซียน
* ชนะเลิศ : 2016
* รองชนะเลิศ : 2017

## อ้างอิง

## แหล่งข้อมูลอื่น
*  and YouTube
* Namdinh Football Live Scores & Results
* Namdinh the little fire of 2021 V-League
* For joining-in NDFC, Nguyên Mạnh and Khắc Ngọc receive 10 billions VN$ ?
* Namdinh Club spent tens of billions to recruit 7 V.League "stars"
* Van Thanh and Hong Duy bid farewell to HAGL and are about to join Namdinh Club
* Defender Van Thanh joined Nam Dinh Club with "a hand lining" of 9 billion VND?
* Nam Dinh recruited soccers from Hanoi
* Nam Dinh spectators flooded the stadium to 'see the feet' of the new stars brought to Thien Truong Stadium
* Hồng Duy breaks-up HAGL to join in NDFC
* Nguyễn Phong Hồng Duy brought money to sign the contract and asked his parents to keep it so he could get married
* Coach Vũ Hồng Việt: The match between Nam Dinh and Hanoi was so excellent
* Namdinh won the first leg: Worthy of being a strong championship candidate

หมวดหมู่:สโมสรฟุตบอลในประเทศเวียดนาม
หมวดหมู่:จังหวัดนามดิ่ญ
บริษัทพัฒนาต่างแดนมันซูแด

**บริษัทพัฒนาต่างแดนมันซูแด** () หรือ **โครงการต่างแดนมันซูแด** () เป็นบริษัทก่อสร้างในเปียงยาง ประเทศเกาหลีเหนือ เป็นส่วนงานขายนานาชาติของสตูดิโอศิลป์มันซูแด ข้อมูล ณ สิงหาคม 2011 บริษัทมีรายได้ประมาณ 160 ล้านดอลล่าร์สหรัฐจากโครงการก่อสร้างอนุสรณ์สถานทั่วโลก ข้อมูล ณ ปี 2015 มันซูแดมีผลงานก่อสร้างแล้วใน 17 ประเทศทั่วโลก ได้แก่ แองโกลา, อัลจีเรีย, เบนิน, บอตสวานา, กัมพูชา, ชาด, คองโก, อียิปต์,  เอควิตอเรียลกีนี, เอธิโอเปีย, เยอรมนี, มาเลเซีย, มาลี, โมซัมบิก, นามิเบีย, เซเนกัล, โทโก และ ซิมบับเว ลูกจ้างของบริษัททั้งศิลปิน วิศวกร และคนงานก่อสร้าง เป็นคนเกาหลีเหนือแทนที่การจ้างงานคนท้องถิ่น และโครงการต่าง ๆ จะออกแบบด้วยศิลปะแบบสัจนิยมสังคมนิยมแบบเกาหลีเหนือ

ผลงานสร้างโดยมันซูแด เช่น อนุสาวรีย์ทีกลาชินในอาดดิสอาบาบา ประเทศเอธิโอเปีย ซึ่งบริจาคให้โดยรัฐบาลเกาหลีเหนือในปี 1984 ในประเทศเยอรมนี โครงการก่อสร้างขึ้นใหม่ในฟรังก์ฟวร์ท สร้างโดยมันซูแด น้ำพุนี้เป็นน้ำพุโบราณ ของเดิมจากปี 1910 ที่ถูกหลอมเอาเหล็กในระหว่างสงครามโลกครั้งที่สอง ทำให้เยอรมนีเป็นรัฐตะวันตกเพียงรัฐเดียวที่มีสิ่งปลูกสร้างโดยเกาหลีเหนือ ประเทศที่มีสิ่งปลูกสร้างโดยมันซูแดมากที่สุดประเทศหนึ่งคือนามิเบีย ซึ่งเป็นประเทศเดียวที่จ้างมันซูแดสร้างโครงการสาธารณะมากถึงสี่โครงการ ได้แก่ *[[Heroes' Acre (Namibia)|ฮีโรส์เอเคอร์]]* และอนุสาวรีย์ทหารนิรนามในวินด์ฮุก, พิพิธพัณฑ์การทหารโอคาฮันด์ยาในโอคาฮันด์ยา, รัฐสภานามิเบียแห่งใหม่ในวินด์ฮุก และพิพิธภัณฑ์อนุสรณ์เอกราชในวินด์ฮุก

## อ้างอิง

หมวดหมู่:บริษัทเกาหลีเหนือ
หมวดหมู่:ความสัมพันธ์ต่างประเทศของเกาหลีเหนือ
โปรเจกต์ 7

***โปรเจกต์ 7*** () เป็นรายการเรียลลิตี้โชว์แนวเอาตัวรอดของเกาหลีใต้ที่ดำเนินรายการอยู่ สร้างโดย JTBC ออกอากาศครั้งแรกทางช่อง JTBC เมื่อวันที่ 18 ตุลาคม ค.ศ. 2024 และออกอากาศทุกวันศุกร์ เวลา 20:30 น. (KST)

## แนวคิด
*โปรเจกต์ 7* เป็นรายการออดิชั่นไอดอลแนวคิดใหม่ที่แตกต่าง โดยนำเสนอแนวคิด 'การประกอบรวมและการเสริมสร้าง' ซึ่งผู้ชมจะเปลี่ยนจากบทบาทของผู้สังเกตการณ์ที่มีส่วนร่วมเพียงแค่การโหวต มาเป็นผู้เลือกผู้เข้าร่วมในแต่ละรอบตั้งแต่รอบแรก จัดทีมใหม่ และพัฒนาผู้เข้าร่วมที่พวกเขาชื่นชอบผ่านกระบวนการนี้

### ระบบการโหวต
เว็บไซต์อย่างเป็นทางการและแอพลิเคชันวีเวิร์สเป็นแพลตฟอร์มหลักในการโหวตให้ผู้เข้าแข่งขัน

## เบื้องหลังและการผลิต
รายการนี้กำกับโดย มา กุนยอง และ แช ซองอุค ร่วมกัน ร่วมอำนวยการสร้างโดย Studio Slam และ SLL

## ผู้เข้าแข่งขัน
;หมายเหตุ





## อันดับ
### 7 อันดับแรก
ผู้เข้าแข่งขัน 7 อันดับแรกได้รับการคัดเลือกจากการโหวตออนไลน์ตามความนิยมผ่านแอพลิเคชันบนมือถือ Weverse และการโหวตสดของผู้ชม ดังที่แสดงในตอนท้ายของแต่ละตอน

;รหัสสี:





## หมายเหตุ

## อ้างอิง

## แหล่งข้อมูลอื่น
*  
*  at JTBC
*
สตูดิโอศิลปะมันซูแด

**สตูดิโอศิลปะมันซูแด** เป็นสตูดิโอศิลปะในเขตพย็องช็อน กรุงเปียงยาง ประเทศเกาหลีเหนือ ก่อตั้งขึ้นในปี 1959 เป็นหนึ่งในศูนย์ผลิตงานศิลปะที่ใหญ่ที่สุดในโลก มีพื้นที่ปฏิบัติการณ์ขนาดมากกว่า 120,000 ตารางเมตร สตูดิโอมีลูกจ้างประมาณ 4,000 คน โดย 1,000 คนเป็นศิลปินที่คัดเลือกมาจากสถาบันที่ดีที่สุดในประเทศ ส่วนใหญ่มาจากมหาวิทยาลัยเปียงยาง สตูดิโอแบ่งออกเป็น 13 สาขา ตั้งแต่งานไม้ ภาพเขียนดินสอ เซรามิกส์ ภาพปัก ไปจนถึงจิตรกรรมอัญมณี

อนุสรณ์สถานสำคัญ ๆ ของประเทศ เป็นผลงานโดยมันซูแด เช่น อนุสรณ์การสถาปนาพรรคแรงงานเกาหลี, รูปปั้นช็อลลีมา และอนุสรณ์ใหญ่มันซูแด แผนกส่วนงานนอกประเทศ บริษัทต่างแดนมันซูแด มีผลงานสร้างอนุสรณ์ต่าง ๆ ให้แก่ 18 ประเทศในแอฟริกาและเอเชีย ณ ปี 2014 ภาพทั้งหมดของตระกูลคิมล้วนผลิตโดยสตูดิโอศิลปะมันซูแด และอยู่ภายใต้การกำกับโดยคิม จ็อง-อิล จนเขาเสียชีวิต นับตั้งแต่ 2009 สตูดิโอยังมีพื้นที่ของตนเองใน 798 อาร์ตดิสตริกต์ที่ปักกิ่ง ในชื่อพิพิธภัณฑ์ศิลปะมันซูแด

## อ้างอิง

หมวดหมู่:บริษัทเกาหลีเหนือ
หมวดหมู่:ศิลปะเกาหลีเหลือ
นากัปปัฏฏินัม

**นากัปปัฏฏินัม** (; อักษรโรมัน: Nagapattinam; *nākappaṭṭi<u>n</u>am*) หรือ **นาคปัฏฏิณัม** เป็นเมืองในรัฐทมิฬนาฑู ศูนย์กลางการปกครองของอำเภอนากัปปัฏฏินัม เมืองมีความสำคัญในสมัยโจฬะตอนกลาง (ศตวรรษที่ 9–12) และเป็นเมืองท่าสำคัญสำหรับการเดินทางทางเรือออกไปทางตะวันออก ในเมืองเป็นที่ตั้งของจุฑามณีวิหารที่สร้างขึ้นโดยกษัตริย์ศรีมหาวิชยัตตุงควรมันแห่งราชวงศ์ไศเลนทร์ในอาณาจักรศรีวิชัย โดยได้การช่วยเหลือจากราชราชโจฬะ ที่ 1 เป็นสิ่งปลูกสร้างทางศาสนาพุทธที่สำคัญของช่วงเวลานั้น ชาวตะวันตกเริ่มต้นจากชาวโปรตุเกสและต่อมาชาวดัตช์เดินทางมายังนากัปปัฏฏินัม และแปรสภาพเป็นเมืองหลวงของโจฬมณฑลของดัตช์ระหว่างปี 1660 ถึง 1781 ในเดือนพฤศจิกายน 1781 บริษัทอินเดียตะวันออกของอังกฤษเข้ายึดครองเมือง และหลังจากนั้นกลายมาเป็นเมืองหลวงของอำเภอตันจอร์ระหว่างปี 1799 ถึง 1845 ภายใต้รัฐมัทราสของอังกฤษ และยังคงความสำคัญในฐานะเมืองท่าเรื่อยมาจนปัจจุบัน ในปี 1991 เมืองได้กลายมาเป็นศูนย์กลางการปกครองของอำเภอชื่อเดียวกัน เมืองมีประชากร 102,905 คน ณ ปี 2011

การท่องเที่ยวเป็นแหล่งเงินสำคัญของเมืองในฐานะจุดกลางในการท่องเที่ยวไปยังจุดหมายปลายทางอื่น ๆ โดยรอบ เช่น นากอร์, เวฬางกัณณิ, สิกกัฬ, โกฑิกกะไร, เวทารันยัม, มันนัรคุฑี และ ตรังคัมพฑี 

## อ้างอิง

### บรรณานุกรม

*.
*.
*.
*.
*.
*.
*.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:เมืองในรัฐทมิฬนาฑู
ธนัตถ์ วงศ์ศุภลักษณ์

**ธนัตถ์ วงศ์ศุภลักษณ์**  (19 กุมภาพันธ์ ค.ศ. 2528 – ) เป็นนักฟุตบอลระดับอาชีพชาวไทยจากราชประชา ในศึกไทยลีก 3

เขาเคยทำหน้าที่ให้แก่สโมสรฟุตบอลธนาคารกรุงไทย (ภายหลังเป็นสโมสรฟุตบอลบางกอกกล๊าส) ในรอบแบ่งกลุ่มเอเอฟซีแชมเปียนส์ลีก 2008

## อ้างอิง

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรกีฬาราชประชา
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลโดม
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:นักฟุตบอลจากจังหวัดสตูล
เซียวค้า

**เซียวค้า** มีชื่อในภาษาจีนกลางว่า **เช่า ที่** () ชื่อรอง **ยฺเหวียนปั๋ว** () เป็นขุนนางของรัฐวุยก๊กในยุคสามก๊กของจีน มีตำแหน่งเป็นขุนนางสำนักตะวันตก (西曹屬 *ซีเฉาฉู่*)

## ประวัติ

เซียวค้าเป็นชาวเมืองยงเป๋ง (陽平郡 *หยางผิงจฺวิ้น*) ซึ่งปัจจุบันอยู่ทางตะวันออกของอำเภอต้าหมิง มณฑลเหอเป่ย์

ในปี ค.ศ. 263 สุมาเจียวผู้สำเร็จราชการแทนพระองค์แห่งวุยก๊กคิดจะส่งจงโฮยผู้เป็นขุนพลพิทักษ์ภาคตะวันตก (鎮西將軍 *เจิ้นซีเจียงจฺวิน*) และแม่ทัพผู้กำกับดูแลการทหารในภูมิภาคกวนต๋ง (關中 *กวานจง*) ให้นำทัพบุกจ๊กก๊กที่เป็นรัฐอริของวุยก๊ก ในช่วงเวลานั้นเซียวค้าผู้เป็นขุนนางสำนักตะวันตก (西曹屬 *ซีเฉาฉู่*) เตือนสุมาเจียวว่า "บัดนี้จงโฮยถูกส่งไปเป็นผู้นำทัพใหญ่มากกว่า 100,000 นาย เขาไม่มีคนในครอบครัวต้องพะวงถึง ควรส่งผู้อื่นไปจะเป็นการดีกว่า" สุมาเจียวหัวเราะและกล่าวว่า "ข้าจะไม่เข้าใจความจริงข้อนี้เลยหรือ จ๊กฮั่นเป็นปัญหาใหญ่สำหรับรัฐเราที่ทำให้ราษฎรไม่อาจสงบใจ บัดนี้การนำทัพปราบปรามเป็นเรื่องง่ายดั่งพลิกฝ่ามือ ผู้คนต่างมีความเห็นว่าข้าไม่อาจโจมตีจ๊ก ถ้าใจคนขลาดกลัว ปัญญาและความกล้าก็สิ้นไป เมื่อไม่มีปัญญาและความกล้าแล้วถูกบังคับให้ออกรบ ก็มีแต่จะถูกข้าศึกจับกุมเท่านั้น ความคิดของจงโฮยและของข้าเหมือนกัน บัดนี้จงโฮยถูกส่งให้บัญชาการทัพบุกจ๊ก จ๊กจะต้องถูกตีแตกเป็นแน่ เมื่อจ๊กสิ้นไป แม้จะเกิดเหตุตามที่ท่านกังวล แต่จงโฮยก็ไม่อาจทำการให้สำเร็จได้ เมื่อจ๊กสิ้นแล้ว ชาวจ๊กก็ตกอยู่ในความหวาดกลัวไม่อาจช่วยจงโฮยได้ กำลังทหารวุยหลังเสร็จศึกก็อ่อนล้าหมดแรงคิดถึงบ้าน ก็ไม่อาจช่วยสนับสนุนจงโฮยเช่นกัน หากจงโฮยก่อกบฏ ก็เป็นเพียงการนำไปสู่การทำลายตัวเองเท่านั้น ท่านไม่จำเป็นต้องกังวล แต่สิ่งที่เราพูดกันในวันนี้ไม่อาจให้คนอื่นรู้ได้!"

หลังจ๊กก๊กถูกพิชิตได้ จงโฮยลอบรายงานราชสำนักวุยก๊กว่าเตงงายกำลังวางแผนจะก่อกบฏ สุมาเจียวจึงนำทัพยกไปตั้งมั่นที่เตียงอั๋น (長安 *ฉางอาน*) เซียวค้ากล่าวกับสุมาเจียวว่า "จงโฮยมีกำลังทหารมากกว่าเตงงาย 5-6 เท่า ควรปล่อยให้จงโฮยยกไปโจมตีแตงงาย ไม่จำเป็นที่ท่านต้องไปด้วยตนเอง" สุมาเจียวกล่าวว่า "ท่านลืมที่พูดไว้ก่อนหน้านี้แล้วหรือ เหตุใดท่านจึงบอกข้าไม่ให้ไป (เตียงอั๋น) เล่า โปรดเก็บเรื่องที่เราพูดกันนี้ไว้เป็นความลับเถิด ข้าปฏิบัติต่อผู้คนด้วยความไว้วางใจและความเคารพ ตราบใดที่พวกเขายังคงภักดีต่อข้า ข้าก็จะไม่สงสัยพวกเขา เมื่อเร็ว ๆ นี้กาอุ้นบอกข้าว่า 'ท่านสงสัยจงโฮยหรือไม่' ข้าตอบว่า 'หากข้าส่งท่านไปปฏิบัติภารกิจในวันนี้ ท่านจะคิดว่าข้ากำลังสงสัยท่านหรือไม่' เขาตอบข้าไม่ได้ ทุกอย่างจะเรียบร้อยเมื่อข้าไปถึงเตียงอั๋น" เมื่อสุมาเจียวมาถึงเตียงอั๋น จงโฮยก็ถูกสังหารระหว่างการก่อการกำเริบไปแล้ว ตรงตามที่สุมาเจียวคาดการณ์ไว้

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนนางของวุยก๊ก
รักมาทักทายที่อุมิเนโกะ

เป็นซีรีส์มังงะญี่ปุ่นแนวยูริ เขียนและวาดภาพโดย นาโอโกะ โคดามะ เริ่มตีพิมพ์ในนิตยสาร *[[คอมมิคยูริฮิเมะ]]* ของสำนักพิมพ์อิจิจินชะ ตั้งแต่เดือนมกราคม พ.ศ. 2562 ถึงสิงหาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์เซนชู

## เรื่องย่อ
เมื่อมายูมิสูญเสียคู่หมั้นให้กับเพื่อนเพียงคนเดียวของเธอ เธอจึงละทิ้งทุกอย่างไว้เบื้องหลัง และหนีออกไปเริ่มต้นชีวิตใหม่ในฐานะครูมัธยมต้นในชนบทที่เธอไม่รู้จักใครเลย แต่เมื่อเธอไปถึงที่นั่น เธอได้พบกับริน แม่เลี้ยงเดี่ยวผู้ทะนงตนแต่ใจดีที่ดูแลหอพักที่มายูมิพักอยู่ หลังจากที่ทั้งสองตกลงไปในทะเลด้วยกัน แม้ว่าผู้หญิงทั้งสองคนจะไม่มีอะไรเหมือนกันมากนัก แต่พวกเธอก็ยังคงดึงดูดซึ่งกันและกัน และความสัมพันธ์ที่เติบโตขึ้นระหว่างพวกเธอก็มีความลึกซึ้งมากกว่าที่ทั้งคู่คาดไว้

## การตีพิมพ์
เขียนและวาดภาพโดย นาโอโกะ โคดามะ *รักมาทักทายที่อุมิเนโกะ* เริ่มตีพิมพ์ในญี่ปุ่นในนิตยสาร*[[คอมมิคยูริฮิเมะ]]* ของสำนักพิมพ์อิจิจินชะตั้งแต่วันที่ 18 มกราคม พ.ศ. 2562 ถึงวันที่ 18 สิงหาคม พ.ศ. 2563 และได้รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 3 เล่ม ตั้งแต่เดือนพฤษภาคม พ.ศ. 2562 ถึงเดือนกันยายน พ.ศ. 2564

มังงะมีลิขสิทธิ์ในประเทศไทยโดยสำนักพิมพ์เซนชู

## ผลตอบรับ
ซีรีส์นี้ได้รับบทวิจารณ์โดยรวมในเชิงบวก *[[เครือข่ายข่าวอนิเมะ]]* ได้ให้คะแนนรวม C+ สำหรับเล่มแรกของ *รักมาทักทายที่อุมิเนโกะ* โดยระบุว่าซีรีส์นี้ "ให้ความรู้สึกเหมือนกำลังรอเวลานานเกินไป และเมื่อพิจารณาจากตอนจบที่น่ากังวลของเล่มนี้และการวางรากฐานที่วางไว้ ซีรีส์นี้อาจเป็นหนึ่งในซีรีส์ที่ดีขึ้นเรื่อย ๆ" Erica Friedman จาก Yuricon กล่าวในบทวิจารณ์ของเล่มที่ 1 ว่า "ถ้าไม่มีอารมณ์ขันของเจ้าของบ้านอย่างริน เรื่องราวนี้คงจะจบลงได้" แต่โดยรวมแล้วมีแง่บวกต่อซีรีส์นี้ อย่างไรก็ตาม เมื่อถึงเล่มสุดท้าย ฟรีดแมนรู้สึกว่าเรื่องราวนี้ควรจะได้รับการสำรวจเพิ่มเติม "มันให้ความรู้สึกเหมือนหนังสือที่สามารถกลายเป็นซีรีส์ที่น่ากังวลใจอีกชุดหนึ่งได้ แต่ถูกตัดออก (เร็วไปหน่อย? อาจจะอย่างนั้น ฉันไม่รู้) และให้ตอนจบที่มีความสุข"

## อ้างอิง

## แหล่งข้อมูลอื่น
* 

หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ความหลากหลายทางเพศในอนิเมะและมังงะ
หมวดหมู่:การ์ตูนญี่ปุ่นแนววีรคติ
หมวดหมู่:มังงะที่ตีพิมพ์ในปี พ.ศ. 2562
หมวดหมู่:เซนชู
หมวดหมู่:มังงะของสำนักพิมพ์อิจิจินชะ